**ALGUNES NORMES PER A EXCRIURE BÉ**

Tots els textos tenen un o diversos redactors, una situació comunicativa que ha motivat un tipus d’escrit, una finalitat i uns receptors.

Per a escriure qualsevol text s’ha de seguir uns passos:

 **1r** Conèixer i analitzar la situació comunicativa

 **2n** Produir i recollir dades

 **3r** Seleccionar i ordenar les dades, idees,...

 **4t** Redactar l’esborrany

 **5è** Revisar l’esborrany

 **6è** Redactar la versió final

Per dominar l’escriptura he de tenir en compte el següent:

|  |  |  |
| --- | --- | --- |
| **CONEIXEMENTS** | **HABILITATS** | **ACTITUDS** |
| Adequació: nivell de formalitat | Analitzar la comunicació | analítica |
| Estructura i coherència del text | Buscar idees | recerca |
| Cohesió: pronoms, puntuació,... | Fer esquemes, ordenar les idees,... | pragmàtica |
| Gramàtica i ortografia | Fer esborranys. | constant |
| Presentació de l’escrit | Fer esborranys. Valorar l’escrit | crítica |
| Recursos retòrics | Refer l’escrit | objectiva |

1. **QÜESTIONS COMUNICATIVES: ADEQUACIÓ COMUNICATIVA**

L’adequació ve donada pel context extralingüístic i s’hi fa ús de la varietat (de registre o dialectal), del to, del tipus de text o gènere. S’han de tenir en compte les següents qüestions: a) els elements situacionals (receptor/s, finalitat, canal, espai, temps) b) el registre (formal o informal) i c) el gènere textual (carta, anunci, crítica,...)

Analitzar la situació comunicativa implica plantejar-se aquestes preguntes:

* A qui s’adreça el text? --------- DESTINATARI
* Quin propòsit té el text?-------- convèncer, divertir, informar,...
* Quin efecte vol provocar al lector/s
* Quin és el motiu que ha generat el text?
* Quina extensió ha de tenir?
* Quin és el tema
* Quin tipus de text s’ha d’escriure: descriptiu, narratiu, argumentatiu,...
* Quin format i quin suport ha de tenir: diari, correu electrònic, carta,...
* Com s’han d’expressar les idees?
* Quin tractament tenen els receptors?

|  |  |
| --- | --- |
|  **CONTEXT** tipus situacional: elements extralingüístics, registre, gènere textual, ús indirecte del  llenguatge.  discursiu: allò que es diu abans i després del text.

|  |
| --- |
|  CODI (=signes) tipus: visual: gestos, també gestos facials,  mirades, mov.cos.  acústic: també vocalitzacions tàctil olfactiuEMISSOR ------------MISSATGE---------RECEPTORintenció: (descodifica)a)emotiva CANAL (oral/escrit)b)conativac)fàtica o de contacted)referenciale)metalingüística REFERENT(persones, objectes, fets a què remet el missatge) |

 |

En funció d’aquestes preguntes sorgeix l’**adequació**, és a dir**, A)** quin és el text que he d’escollir i com s’ha de **disposar el text** en una pàgina (marges, lletra, encapçalament, interlineat) o del text mateix (en bloc separat per paràgrafs, en columnes, a caixa, en bandera, paràgrafs,...) i quina lletra es tria i quin ús s’hi destina); i **B)** quin **registre** (que no és altra cosa que escollir la varietat social de la llengua) escullo en funció del tema (general/específic), grau de formalitat (formal/informal), canal (oral/escrit) intencionalitat (informar/convèncer...).

|  |  |  |  |
| --- | --- | --- | --- |
| **REGISTRES** | **FORMALS** | **científicotècnic** | Ús d’un llenguatge molt tècnic. |
| **literari** | Ús d’un llenguatge retòric, ple d’imatges,... |
| **estàndard** | Neutre. S’usa en els mitjans de comunicació, administració i ensenyament. |
| INFORMALS | **col·loquial** | Poc elaborat i espontani. S’usa en converses entre familiars i amics. |
| **vulgar** | Molt poc elaborat i groller. Fa servir paraules malsonants, expressions escatològiques, renecs, ... |

En el context situacional també podem trobar elements lingüístics concrets que adquiriran un significat o un altre d’acord en la situació comunicativa en què es produeixin. Aquests elements es diuen díctics i aquests són elements lingüístics que ens indiquen el lloc, el moment o les persones d’una situació comunicativa.

|  |
| --- |
| **DÍCTICS** |
| TIPUS | PERSONALS | assenyalen l’emissor i el receptor | pronoms personals,possessius,morfemes de persona del verb,... |
| ESPACIALS | determinen el lloc on es produeix l’acte comunicatiu | aquí/allíaquest/aqueix/aquellaixò/allò |
| TEMPORALS | s’han d’interpretar en el moment en què els interlocutors enraonen | avuiara/abansahir/abansdesprésdemà... |

1. **COHERÈNCIA INFORMATIVA I ESTRUCTURA INTERNA**

Es parla de coherència quan les idees d’un text estan organitzades de manera clara i precisa, unes idees que sempre giren al voltant d’una temàtica determinada que n’és el fil conductor. Aquest ordre segueix un esquelet, és a dir, una estructura que ve determinada pel tipus de text que s’ha escollit.

Cal tenir en compte a l’hora de redactar un paràgraf:

* + Fer paràgrafs equilibrats. Cal no barrejar paràgrafs llargs i curts sense raó aparent i tampoc fer paràgrafs que ocupin tota una pàgina.
	+ Ajuntar les idees semblants o que s’hi puguin relacionar en un mateix paràgraf i no en paràgrafs independents.
	+ Fer paràgrafs amb més d’una frase. Cal evitar el paràgraf llarg constituït per una única frase.
	+ Anunciar l’ordre de la informació en el paràgraf inicial.
	+ Anar afegint les idees de manera progressiva, lògica i sense contradiccions.
	+ Escriure informació rellevant i necessària per demostrar la unitat temàtica de l’escrit.

Cal tenir en compte a l’hora de redactar una frase:

* Fer frases de no més de 30 paraules. Cal comprovar que es llegeixin fàcilment.
* Cal treure els mots o els incisos irrellevants. Cal quedar-se amb l’essencial.
* Procurar posar els incisos o frases explicatives fora de les paraules que estan relacionades.
* Col·locar la informació més important al principi de la frase.
* Fer construccions actives i evitar les construccions passives, les negacions i l’estil nominal.
* Cal utilitzar un estil planer: subjecte, verb i complements.
* Cal redactar de forma personal i directa.
* Cal evitar els pleonasmes (repeticions)
* Cal no abusar dels adverbis acabats en –ment.

És molt important que el text tingui una unitat temàtica amb una informació necessària i rellevant per a comprendre el que es vol dir, sense contradiccions i sempre seguint el fil conductor. Per aquest motiu convé tenir presents quatre regles: **a)** regla de progressió; **b)** regla de repetició; **c)** regla de no-contradicció i **d)** regla de relació amb el referent.

1. **COHESIÓ SINTÀCTICA**

Totes les paraules i les frases estan relacionades sintàcticament i semànticament per mecanismes de cohesió que fan del text una unitat significativa. Qualsevol unitat textual fa servir uns mecanismes sintàctics per lligar les parts com poden ser: a) per mantenir els referents amb repeticions de diferents tipus i nivells, b) amb signes de puntuació, c) amb les concordances verbals, nominals, pronominals,... i d) amb connectors textuals o també anomenats marcadors textuals.

Els mecanismes de cohesió per excel·lència es fan a través de: **a)** la repetició i **b)** els connectors o marcadors textuals.

# A) La repetició

|  |
| --- |
| REPETICIÓ |
| **exacta** | Repeteixen les mateixes paraules a través del text. |
| **substituts** | **sinònims** | Mots de significat equivalent. Ex. xicota---noia |
| **antònims** | Mots de significat contrari.Ex. amor-----odi |
| **hipònims** | Mots de significat exacte.Ex. ocell-----canari |
| **pronoms** | Mots que substitueixen el nom.Ex. **En Quin** no hi és, però **li** pots telefonar. |
| **adverbis** | Mots substituts del complement circumstancial.Ex. Hem anat a casa i **allà** no hi ha res. |
| el·lipsis | Mot que se sobreentén.Ex. Em va presentar els seus amics; --- són simpàtics. |

**B) Els connectors o marcadors textuals**

|  |
| --- |
| CONNECTORS/ MARCADORS TEXTUALS |
| **per estructurar el text** | introduir el tema del text | l’objectiu principal de, ens proposem d’exposar, aquest escrit tracta de... |
| **encetar un tema nou** | respecte a, pel que fa a, quant a, el punt següent tracta de, en relació a,... |
| **ordenar** | en primer lloc, en segon lloc..; primer,..; primerament...; per començar; d’entrada... |
| **continuar** | a més a més, tot seguit, després, així mateix, tanmateix, així doncs, d’altra banda... |
| **jerarquitzar** | sobretot, principalment,... |
| **establir paral·lelisme** | així com, així mateix, igualment,... |
| **distingir** | d’una banda...de l’altra; altrament; per un costat...per l’altre; al contrari.... en canvi, |
| **exemplificar** | com ara, una mostra, per exemple, així, p. ex. cf.... |
| **resumir** | en resum, resumint, en poques paraules, globalment, en conjunt, recollint el més important,.. |
| **concloure** | en definitiva, per acabar, finalment, així doncs, en conclusió,... |
| **per relacionar les idees** | **temps** | ara, abans, després, al mateix temps, més tard, simultàniament, més endavant, a continuació... |
| **espai** | a dalt, a baix, aquí, allà, a prop, lluny... |
| **causa** | perquè (+verb en indicatiu), ja que, atès que, per tal com, vist que, gràcies a/que, considerant que,... |
| **conseqüència** | per tant, així és que, de manera que, doncs, per això, cosa que, per consegüent,... |
| **condició** | si, només de/que, posat que, en cas de/que |
| **finalitat** | perquè + verb en subjuntiu; per tal de/que; a fi de/que; la finalitat del qual;amb l’objectiu de/que |
| **oposició (adversativa)** | en canvi; ara bé; amb tot; ans al contrari; no obstant això; al contrari; tanmateix |
| **objecció (concessiva)** | encara que; malgrat que; per bé que; tot i que; mal que; baldament |
| **èmfasi** | és a dir, en efecte, o sigui, àdhuc, en altres paraules, dit d’una altra manera,, val la pena dir, cal insistir, el més important, en efecte, s’ha de tenir en compte,, convé destacar,... |

Cal dir que els connectors textuals són paraules, locucions o expressions que posen en relació oracions o paràgrafs sencers i solen anar precedits d’una pausa o d’un signede puntuació com el punt, el punt i coma i, més rarament, la coma. I els connectors oracionals només posen en relació les diferents parts d’una oració.

**Nota important!**

Els errors de cohesió es troben:

1. Falta de concordança entre els diferents elements de la frase.

Subjecte-verb

Pronom feble-participi

Verbs impersonals com haver-hi: concordança innecessària

Nom-adjectiu

1. Canvi de registre
2. Redundàncies. Pleonasmes.
3. Canvi de tractament del destinatari.

# LA VARIACIÓ, PRECISIÓ, AMBIGÜITAT

Cal variació i precisió en l’exposició de les idees. Cal deixar de banda paraules genèriques, les frases inacabades o frases massa recargolades. És millor optar per fer una redacció clara, breu i concisa.

Entenem per variació l’ús d’un lèxic divers. El fet d’emprar paraules sinònimes, antònimes, hipònims, pronoms, adverbis, el·lipsis... enriqueixen el text perquè eviten repeticions i eviten la monotonia, amb la qual cosa es fa més interessant allò que es diu.

La precisió lèxica comporta l’ús de la paraula exacta, adequada al registre i al tema tractat. Per aquest motiu cal evitar:

1. mots jòquer com:fotre, cosa,...

noms: cosa, fet, tema, problema, persona...

verbs: ser, estar, fer, tenir, demanar, servir, dir, realitzar....

adjectius: interessant, avorrit, bo, dolent, maca, positiu,....

pronoms: això, allò,...

1. tics lingüístics com:

vull dir, a nivell de, és evident, llavors, personalment, sembla que, és a dir...

1. discriminació lingüística a través del llenguatge on sempre posen el masculí

com a genèric.

**4. LA REVISIÓ, LA CORRECCIÓ**

Abans de redactar la versió final cal revisar l’escrit tenint en compte la normativa de l’IEC. S’ha d’adoptar una actitud crítica davant l’escrit i per aquest motiu cal rellegir-lo –si convé amb veu alta per a un mateix o per a una altra persona- per tal de veure si s’entén el text, o si hi ha ambigüitats,...

Pel que fa a les qüestions ortogràfiques s’ha de dir que hi ha programes d’ordinador que detecten errors tipogràfics, ortogràfics,... però no detecten errors gramaticals de cohesió,... Per tant, cal dominar els principis bàsics de la normativa i sinó consultar els manuals que fins i tot es poden trobar on line: diccionari de l’IEC, Optimot, TERMCAT

El material que pot servir és el següent:

* diccionaris normatius i diccionaris en línia
* normativa: gramàtica catalana de l’IEC
* corrector informàtic: el catalanitzador del softcatalà

**ALTRES ASPECTES: PRESENTACIÓ I ESTIL**

Pel que fa a la **presentació** cal tenir en compte el llibre d’estil de cada institut, universitat, publicació,... que marca uns determinats marges, un tipus i una mida de lletra concret, una determinada disposició de capítols, títols, de col·locar les cites, les referències d’articles, llibres,....

Quant a l’**estil** és recomanable emprar un estil àgil i entenedor.

Consells:

* Emprar la veu activa en comptes de la passiva.
* Construccions nominals.
* Ordre sintàctic lògic de l’oració: subjecte+verb+complements verbals.
* Eliminació de les paraules crossa.
* Supressió de les repeticions innecessàries com personalment crec, amb els meus propis ulls, actualment avui en dia...
* L’ús de nexes adequats.
* Eliminació de les ambigüitats i contradiccions.

En alguns tipus de text (no només els textos literaris) és recomanable emprar un estil més personal tot emprant figures retòriques com comparacions, metàfores,...

**Com a conclusió**, cal dir que si es tenen en compte les propietats textuals: l’adequació comunicativa, la coherència informativa, la cohesió sintàctica i la correcció normativa i d’estil l’èxit comunicatiu està assegurat.